open-index/open-wikipedia-markdown huggingface dataset:
மான்சுபீல்டைட்டு

**மான்சுபீல்டைட்டு** (*Mansfieldite*) என்பது AlAsO4•2H2O என்ற மூலக்கூற்று வாய்ப்பாட்டால் விவரிக்கப்படும் ஒரு கனிமம் ஆகும்.

பன்னாட்டு கனிமவியல் சங்கம் மான்சுபீல்டைட்டு கனிமத்தை Mfd என்ற குறியீட்டால் அடையாளப்படுத்துகிறது.

மான்சுபீல்டைட்டு அமெரிக்க புவியியலாளர் இயார்ச்சு ரோச்சர்சு மான்சுபீல்டின் பெயரிடப்பட்ட ஓர் அசாதாரண கனிமமாகும். 1948ஆம் ஆண்டு முதல் ஒரு செல்லுபடியாகும் கனிம இனமாகக் கருதப்படுகிறது. வேரிசைட்டு கனிமக் குழுவில் உறுப்பினராக உள்ளது. மான்சுபீல்டைட்டு சுகொரோடைட்டுடன் ஒரு கனிமத் தொடரை உருவாக்குகிறது.  மேலும் இது சுகொரோடைட்டின் அலுமினிய ஒப்புமை ஆகும். பிரதிபலிக்கப்பட்ட ஒளியில் இது நிறமற்று காணப்படுகிறது. இக்கனிமம் பெரும்பாலும் ஆக்சிசனால் ஆனது (47.54%). ஆர்சனிக்கு (37.1%), அலுமினியம் (13.36%) மற்றும் ஐதரசன் (2%) ஆகியவை மான்சுபீல்டைட்டு கனிமத்திலுள்ள மற்ற தனிமங்களாகும்.  மாற்றப்பட்ட மற்றும் கனிமமயமாக்கப்பட்ட எரிமலையிலிருந்து உருவாகும் ஒருவகை படிகப்பாறைகளின் திடமான பாறைத் துண்டுகளின் நீர் வெப்பத் தோற்றம் காரணமாக மான்சுபீல்டைட்டு படிகங்கள் உருவாகின்றன. அளவு காரணமாக, மான்சுபீல்டைட்டை நுண்ணோக்கியில் கூட பார்ப்பது கடினம். கோபால்ட்டு அசுத்தங்கள் காரணமாக இந்த கனிமத்தின் இளஞ்சிவப்பு மாறுபாடு ஏற்படுகிறது. இல்லையெனில் இது வெள்ளை நிறத்தில் இருந்து வெளிர் சாம்பல் நிறத்தில் இருக்கும். அமெரிக்கா, மெக்சிகோ, பிரான்சு, அல்சீரியா, இங்கிலாந்து, ஆத்திரேலியா, செருமனி, மற்றும் கசக்கித்தான் ஆகிய நாடுகளில் மான்சுபீல்டைட்டு கனிமம் காணப்படுகிறது. 

## மேற்கோள்கள்

பகுப்பு:ஆர்சனேட்டு கனிமங்கள்
பகுப்பு:அலுமினியம் கனிமங்கள்
பகுப்பு:நேர்ச்சாய்சதுரக் கனிமங்கள்
பள்ளிவிளை

**பள்ளிவிளை** என்ற புறநகர்ப் பகுதியானது, இந்தியாவில் தமிழ்நாடு மாநிலத்தின் கன்னியாகுமரி மாவட்டத்திலுள்ளது.
## அமைவிடம்
பள்ளிவிளை, கடல் மட்டத்திலிருந்து சுமார் 75.27 மீ. உயரத்தில், () என்ற புவியியல் ஆள்கூறுகள் கொண்டு அமைந்துள்ளது.

## விவரங்கள்
** பள்ளிவிளை ஊரின் அஞ்சல் குறியீட்டு எண் 629003 ஆகும்.

** பள்ளிவிளையில் முத்தாரம்மன் கோயில் என்ற அம்மன் கோயில் உள்ளது.

** பள்ளிவிளை பகுதியானது, நாகர்கோவில் சட்டமன்றத் தொகுதி வரம்புக்கு உட்பட்டதாகும். மேலும் இப்பகுதி, கன்னியாகுமரி மக்களவைத் தொகுதி சார்ந்தது.
## மேற்கோள்கள்

பகுப்பு:கன்னியாகுமரி மாவட்டத்திலுள்ள ஊர்களும் நகரங்களும்
சௌகம் சட்டமன்றத் தொகுதி

**சௌகம் சட்டமன்றத் தொகுதி** *(Chowkham Assembly constituency)* என்பது இந்தியாவின் அருணாச்சலப் பிரதேச சட்டமன்றத்தில் உள்ள 60 சட்டமன்றத் தொகுதிகளில் ஒன்றாகும். இத்தொகுதியானது நாம்சாய் மாவட்டத்தில் அமைந்துள்ளது. சௌகம், கிழக்கு அருணாச்சலம் மக்களவைத் தொகுதிக்கு உட்பட்ட ஒரு சட்டமன்றத் தொகுதியாகும். இது பழங்குடியினரைச் சேர்ந்த வேட்பாளர்களுக்காக ஒதுக்கப்பட்டுள்ளது.
## சட்டமன்ற உறுப்பினர்கள்

### 2024
**[[2024 அருணாசலப் பிரதேச சட்டப் பேரவைத் தேர்தல்| அருணாச்சலப் பிரதேச சட்டமன்றத் தேர்தல்-2024]]:சௌகம்**

## மேற்கோள்கள்

பகுப்பு:அருணாச்சலப் பிரதேச சட்டமன்றத் தொகுதிகள்
முல்தான் கோட்டம்

**முல்தான் கோட்டம்** (*Multan Division*), பாகிஸ்தான் நாட்டின் பஞ்சாப் மாகாணத்தின் 11 கோட்டங்களில் ஒன்றாகும். இதன் நிர்வாகத் தலைமையிடம்  முல்தான் நகரம்  ஆகும். முலதான் நகரம் பஞ்சாப் மாகாணத் தலைநகரான லாகூர் நகரத்திற்கு தென்மேற்கில் 343 கிலோமீட்டர் தொலைவிலும், நாட்டின் தலைநகரான இசுலாமாபாத்துக்கு தென்மேற்கில் 543 கிலோமீட்டர் தொலைவிலும் உள்ளது. இக்கோட்டத்தில் 4 மாவட்டங்கள் உள்ளது. 2023ஆம் ஆண்டின் கணக்கெடுப்பின்படி இதன் மக்கள் தொகை 1.40 கோடி ஆகும்.

## கோட்ட எல்லைகள்
முல்தான் கோட்டத்தின் வடக்கில் பைசலாபாத் கோட்டம், வடகிழக்கில் சாகிவால் கோட்டம், கிழக்கிலும், தென்கிழக்கிலும் பகவல்பூர் கோட்டம் மற்றும் மேற்கில் தேரா காசி கான் கோட்டம் எல்லைகளாக உள்ளது. 
## மக்கள் தொகை பரம்பல்
2023 பாக்கித்தான் மக்கள் தொகை கணக்கெடுப்பின்படி, இக்கோட்டத்தின் மக்கள் தொகை 14,085,102 ஆகும். 

## மாவட்டங்கள்

### வருவாய் வட்டங்கள்

## அரசியல்
இக்கோட்டமானது பஞ்சாப் மாகாணச் சட்டமன்றத்திற்கு 32 தொகுதிகளையும், பாகிஸ்தான் நாடாளுமன்றத்திற்கு 16 தொகுதிகளையும் கொண்டுள்ளது.

## இதனையும் காண்க
*பஞ்சாப் (பாகிஸ்தான்) மாகாணத்தின் கோட்டங்கள்
*பஞ்சாப் (பாகிஸ்தான்) மாகாணத்தின் மாவட்டங்கள்
* கைபர் பக்துன்வா மாகாணத்தின் கோட்டங்கள்
* சிந்து மாகாணத்தின் கோட்டங்கள்
* பலூசிஸ்தான் (பாகிஸ்தான்) மாகாணத்தின் கோட்டங்கள்
## மேற்கோள்கள்

பகுப்பு:பஞ்சாப் (பாகிஸ்தான்) மாகாணத்தின் கோட்டங்கள்
பகுப்பு:பாகிஸ்தானின் கோட்டங்கள்
பகுப்பு:பஞ்சாப் (பாகிஸ்தான்)
 பகுப்பு:பாக்கித்தான்
பைசலாபாத் கோட்டம்

**பைசலாபாத் கோட்டம்** (*Faisalabad Division*), பாகிஸ்தான் நாட்டின் பஞ்சாப் மாகாணத்தின் 11 கோட்டங்களில் ஒன்றாகும். இதன் நிர்வாகத் தலைமையிடம்  பைசலாபாத் நகரம்  ஆகும். பைசலாபாத் நகரமானது பஞ்சாப் மாகாணத் தலைநகரான லாகூர் நகரத்திற்கு தென்மேற்கே 185 கிலோமீட்டர் தொலைவிலும், நாட்டின் தலைநகரான இசுலாமாபாத்துக்கு தெற்கே 322 கிலோமீட்டர் தொலைவிலும் உள்ளது. இக்கோட்டத்தில் 4 மாவட்டங்கள் உள்ளது. 
## கோட்ட எல்லைகள்

பைசலாபாத் கோட்டத்தின் வடக்கில் குஜராத் கோட்டம், வடகிழக்கில் லாகூர் கோட்டம், கிழக்கில் சாகிவால் கோட்டம், தென்கிழக்கில் பகவல்பூர் கோட்டம், தெற்கில் முல்தான் கோட்டம் மற்றும் மேற்கில் சர்கோதா கோட்டம் எல்லைகளாக உள்ளது. 
## மக்கள் தொகை பரம்பல்
2023 பாக்கித்தான் மக்கள் தொகை கணக்கெடுப்பின்படி, இக்கோட்டத்தின் மக்கள் தொகை 16,228,526ஆகும்.
## மாவட்டங்கள்

## வருவாய் வட்டங்கள்

## அரசியல்
இக்கோட்டமானது பஞ்சாப் மாகாணச் சட்டமன்றத்திற்கு 38 தொகுதிகளையும், பாகிஸ்தான் நாடாளுமன்றத்திற்கு 18 தொகுதிகளையும் கொண்டுள்ளது.

## இதனையும் காண்க
*பஞ்சாப் (பாகிஸ்தான்) மாகாணத்தின் கோட்டங்கள்
*பஞ்சாப் (பாகிஸ்தான்) மாகாணத்தின் மாவட்டங்கள்
* கைபர் பக்துன்வா மாகாணத்தின் கோட்டங்கள்
* சிந்து மாகாணத்தின் கோட்டங்கள்
* பலூசிஸ்தான் (பாகிஸ்தான்) மாகாணத்தின் கோட்டங்கள்
## மேற்கோள்கள்

பகுப்பு:பஞ்சாப் (பாகிஸ்தான்) மாகாணத்தின் கோட்டங்கள்
பகுப்பு:பாகிஸ்தானின் கோட்டங்கள்
பகுப்பு:பஞ்சாப் (பாகிஸ்தான்)
 பகுப்பு:பாக்கித்தான்
தமிழ்நாடு தகவல் ஆணையம்

**தமிழ்நாடு தகவல் ஆணையம்** என்பது இந்தியாவின் தமிழ்நாடு மாநிலத்தில் உள்ள ஒரு சட்டப்பூர்வ அமைப்பாகும். இது தகவல் அறியும் உரிமைச் சட்டம், 2005 இன் பிரிவு 15 இன் துணைப் பிரிவு (1) இன் படி முதன் முதலில் உருவாக்கப்பட்ட அமைப்பாகும். 

ஆரம்பத்தில், இது மாநிலத் தலைமைத் தகவல் ஆணையரும் இரண்டு மாநில தகவல் ஆணையர்களையும் அரசாணை எண்.988, 7 அக்டோபர் 2005 தேதியிட்ட பொதுத் துறை ஆணையின் படி கொண்டிருந்தது.  அதைத் தொடர்ந்து, தமிழ்நாடு அரசின் அரசாணை எண் 72 இன்படியும் பணியாளர் மற்றும் நிர்வாகச் சீர்திருத்தங்கள் (AR3) துறை ஆணையை 10 ஏப்ரல் 2008 இன்படியும், மாநிலத் தகவல் ஆணையர்களின் எண்ணிக்கை இரண்டிலிருந்து ஆறாக உயர்த்தப்பட்டது. இதன் மூலம் தலைமைத் தகவல் ஆணையர் ஒருவரும் மாநிலத் தகவல் ஆணையர்கள் அறுவரும் உள்ளனர்.

## வரலாறும் குறிக்கோளும்
தமிழ்நாடு மாநிலத் தகவல் ஆணையம் பின்வருவனவற்றை மேற்கொள்கிறது:
* தகவல் அறியும் உரிமைச் சட்டத்தின் கீழ் பல்வேறு அரசு நிறுவனங்கள் பகிர்ந்து கொள்ளும் தகவல் மீதான மேல்முறையீடு.
* தகவல் கொடுக்க மறுப்பது அல்லது தகவல் அறியும் உரிமைச் சட்டத்தை தாக்கல் செய்ய இயலாமை தொடர்பான புகார்கள்.
* தகவல் அறியும் உரிமைச் சட்டம், 2005-ன் கீழ் பெறப்பட்ட புகார்கள் மற்றும் அதற்கான பதில்கள் குறித்து மாநிலத்தில் பணிபுரியும் பல்வேறு துறைகளிடமிருந்து ஆணையம் ஆண்டு அறிக்கையைப் பெற வேண்டும்.

தமிழ்நாடு தகவல் ஆணையம், தகவல் அறியும் உரிமைச் சட்டம் (ஆர்டிஐ) 2005-ஐ பொது மக்களால் திறம்பட செயல்படுத்துவது குறித்த விழிப்புணர்வு நிகழ்ச்சிகளை அவ்வப்போது நடத்துகிறது. 
மத்திய அரசு தொடர்பான தகவல் அறியும் உரிமைச் சட்டத்தின் கீழ் உள்ள மனுக்கள் மீதான மேல்முறையீடு செய்யும் மத்திய தகவல் ஆணையத்திலிருந்து இது வேறுபட்டது, மாநில மனுக்கள் மீதான் மேல்முறையீட்டைச் செய்கிறது.

## மேற்கோள்கள்

பகுப்பு:தமிழ்நாடு அரசின் அமைப்புகள்
மறை தி. தாயுமானவன்

**மறை தி. தாயுமானவன்** என்பவர் தமிழக எழுத்தாளரும், மறைமலை அடிகள் கல்வி அறக்கட்டளை அறங்காவலருமாவார். இவர் மறைமலையடிகளின் மகனான மறை. திருநாவுக்கரசின் மகனாவார். 2020 இல் தமிழ்நாடு அரசின் மறைமலையடிகளார் விருதினைப் பெற்றவர்.

## வெளியிட்ட நூல்கள்
# தனித்தமிழ் இயக்கத் தந்தை மறைமலையடிகளார்
# தனித்தமிழ்த் தந்தையின் வரலாற்றுச் சுவடுகள்

## மேற்கோள்கள்

பகுப்பு:வாழும் மக்கள்
செகெலரைட்டு

**செகெலரைட்டு** (*Segelerite*) என்பது CaMgFe3+OH(PO4)2·H2O என்ற மூலக்கூற்று வாய்ப்பாட்டால் விவரிக்கப்படும் ஒரு கனிமம் ஆகும்.

பன்னாட்டு கனிமவியல் சங்கம் செகெலரைட்டு கனிமத்தை Sgl என்ற குறியீட்டால் அடையாளப்படுத்துகிறது.

பெக்மாடைட்டு வகை பாறைகளில் பாசுப்பேட்டு வகையிலான இக்கனிமம் காணப்படுகிறது. குறிப்பிடத்தக்க பச்சை அல்லது மஞ்சள் நிறப் படிகங்களை உருவாக்குகிறது. 1974 ஆம் ஆண்டு தெற்கு டகோட்டாவின் பிளாக் இல்சில்  நியூயார்க்கைச் சேர்ந்த கனிமவியலாளர் கர்ட் ஜி. செகெலர் (1901–1989) என்பவரால் கண்டுபிடிக்கப்பட்டது. எனவே அவரது நினைவாக செகெலரைட்டு எனப் பெயரிடப்பட்டது.

செகெலரைட்டு கனிமம் ஓவரைட்டுடன் நெருங்கிய தொடர்புடையது. இக்கனிமத்திலுள்ள இரும்பு அலுமினியத்தால் மாற்றப்படுகிறது என்பதைத் தவிர கிட்டத்தட்ட இது இதே கனிமமாகும். இதே தொடரில் உள்ள மற்றொரு கனிமம் இயூயோனைட்டு ஆகும், இதில் இரும்பும் மாற்றப்படுகிறது, ஆனால் இந்த முறை இசுக்காண்டியம் இடம்பெறுகிறது. 

## மேற்கோள்கள்

*Webmineral.com - Segelerite
*Mindat.org - Segelerite
*Handbook of Mineralogy - Segelerite
பகுப்பு:கால்சியம் கனிமங்கள்
பகுப்பு:மக்னீசியக் கனிமங்கள்
பகுப்பு:இரும்பு(III) கனிமங்கள்
பகுப்பு:பாசுப்பேட்டு கனிமங்கள்
பகுப்பு:நேர்ச்சாய்சதுரக் கனிமங்கள்
கொடையூர்

**கொடையூர்** என்ற புறநகர்ப் பகுதியானது, இந்தியாவின் தமிழ்நாடு மாநிலத்தில் கரூர் மாவட்டத்தின் அரவக்குறிச்சி ஊராட்சி ஒன்றியத்தில் உள்ளது.
## அமைவிடம்
கொடையூர், கடல் மட்டத்திலிருந்து சுமார் 175.39 மீ. உயரத்தில், () என்ற புவியியல் ஆள்கூறுகள் கொண்டு அமைந்துள்ளது.

## விவரங்கள்
** கொடையூரில் கனகிரி வேலாயுதசுவாமி கோயில் என்ற முருகன் கோயில் ஒன்றும், குங்கும காளியம்மன் கோயில் என்ற அம்மன் கோயில் ஒன்றும் உள்ளன.

** கொடையூர் பகுதியானது, அரவக்குறிச்சி (சட்டமன்றத் தொகுதி) வரம்புக்கு உட்பட்டதாகும். மேலும் இப்பகுதி, கரூர் மக்களவைத் தொகுதி சார்ந்தது.

## மேற்கோள்கள்

பகுப்பு:கரூர் மாவட்டத்திலுள்ள ஊர்களும் நகரங்களும்
இலிகா சோனி

**இலிக்கா சோனி** *(Likha Soni)* இந்தியவின் அருணாச்சலப் பிரதேசத்தைச் சேர்ந்த அரசியல்வாதி ஆவார். இவர் தேசியவாத காங்கிரஸ் கட்சி சேர்ந்தவராவார்.  இவர் அருணாச்சல பிரதேசத்தின் 11வது சட்டப்பேரவையில் சட்டமன்ற உறுப்பினராக உள்ளார்.

## மேற்கோள்கள்

பகுப்பு:வாழும் மக்கள்
பகுப்பு:இந்திய அரசியல்வாதிகள்
பகுப்பு:அருணாச்சலப் பிரதேச நபர்கள்
நிரு

**நிரு** (பிறப்பு **நிர்மலன் நடராஜா**  13 சனவரி 1980) என்பவர் ஒரு தமிழ் பின்னணி இசையமைப்பாளர் மற்றும் இசையமைப்பாளர் ஆவார். "பட்டுச் சேலை" போன்ற பாடல்களுடன் *நேற்றிருந்தோம் எங்கள் வீட்டிலிலே* என்ற இசையமைப்பிலிருந்து, நிரு இசையமைப்பாளராக அறிமுகமானார். இவர் அண்மையில் *கலாபக் காதலன்* படத்தின் மூலம் இசையமைப்பாளராக தமிழகத் திரைப்படத்துறையில் அறிமுகமானார்.

## வாழ்க்கை வரலாறு
சிறு வயதிலேயே இசையின் மீது ஆர்வம் கொண்ட நிரு, இசை சார்ந்த அனைத்து விஷயங்களிலும்  ஈடுபாட்டைக் கொண்டிருந்தார்.

1989 ஆம் ஆண்டில், நிரு பிரான்சின் பாரிசுக்கு குடிபெயர்ந்தார், அங்கு அவர் மைசன் பாப்புலேயரின் வழிகாட்டுதலில் இருந்தார். அங்கு, தனது துல்லியத்தையும் மெல்லிசைத் திறமையையும் மேம்படுத்திக் கொண்டார். நிரு 2001 ஆம் ஆண்டில் இங்கிலாந்தின் ஆக்ஸ்போர்டுடன் தொடர்புடைய ஒரு நிறுவனமான எஸ்.ஏ.இ (பாரிஸ்) இல் பட்டம் பெற்றார். பின்னர் நிரு லண்டனில் உள்ள டிரினிட்டி இசைக் கல்லூரியில் மேற்கத்திய பாரம்பரிய இசையைக் கற்குமளவுக்கு முன்னேறினார்.

### 2001 முதல்
நிரு துவக்கத்தில் விளம்பரங்களுக்கு இசையமைக்கத் துவங்கினார். விரைவில்  "நூவல் வே" மூலம் பிரான்சில் தமிழ் பாப்பிசைசையைக் கொண்டு வந்தார்.  நிருவின் நண்பரான பி. உன்னிகிருஷ்ணன், ஹரிஹரன், ஸ்ரீராம், கார்த்திக், அனுராதா ஸ்ரீராம், ஸ்ரீநிவாஸ், அனுராதா ஸ்ரீநிவாஸ் குரல்கள் அடங்கிய *மூங்கில் நிலா* பாடல் கோவையை உருவாக்கினார். இதில் பாடலாசிரியர்கள் வைரமுத்து, கபிலன், பா விஜய், பழனிபாரதி, அறிவுமதி ஆகியோரும் பணியாற்றினர்.

பின்னர் நிரு  பல்வேறு தொண்டுப் பணிகளுக்கு இசையமைப்பதற்காக தனது நேரத்தை செலவிட்டார். 2004 ஆம் ஆண்டு ஏற்பட்ட ஆசிய சுனாமியின் நினைவாக, அறிவுமதியின் வரிகளில் திப்புவின் குரலில்  "கடலா கடல் அம்மா" பாடலை உருவாக்கினார். நிரு தேசிய செஞ்சிலுவைச் சங்கத்திற்கும் இசையமைத்துள்ளார். 2005 ஆம் ஆண்டு வெளியான தனது முதல் படமான *[[கலாபக் காதலன்]]* மூலம் நிரு ஒரு சுயாதீன இசை இயக்குநரானார். ஆழிப்பேரலை பின்னணியில் அறிவுமணியின் குறும்படத்தில் தங்கர் பச்சானின் மகனாக நடித்தார்.

2006 ஆம் ஆண்டில், நிரு ஜி.வி. பிலிம்ஸின் *மாயாவியில்* பணியாற்றினார். *[[ராமேஸ்வரம் (திரைப்படம்)|ராமேஸ்வரத்திற்கும்]]* இசையமைத்தார்.

## இசைத் தொகுப்பு

* *[[கலாபக் காதலன்]]* (2005)
* ''ராமேஸ்வரம்'' (2007)

### இசைக் கோப்புகள்

* *மூங்கில் நிலா*

### தொலைக்காட்சி

* *மாயாவி* (2006-07)

## மேற்கோள்கள்

## வெளி இணைப்புகள்
* Official web site

பகுப்பு:வாழும் மக்கள்
பகுப்பு:1980 பிறப்புகள்
பகுப்பு:தமிழ்த் திரைப்பட இசையமைப்பாளர்கள்
போரதும்சா-தியுன் சட்டமன்றத் தொகுதி

**போரதும்சா-தியுன் சட்டமன்றத் தொகுதி** *(Bordumsa-Diyun Assembly constituency)* என்பது இந்தியாவின் அருணாச்சலப் பிரதேச சட்டமன்றத்தில் உள்ள 60 சட்டமன்றத் தொகுதிகளில் ஒன்றாகும். இத்தொகுதியானது சங்லங் மாவட்டத்தில் அமைந்துள்ளது. போரதும்சா-தியுன், கிழக்கு அருணாச்சலம் மக்களவைத் தொகுதிக்கு உட்பட்ட ஒரு சட்டமன்றத் தொகுதியாகும்.
## சட்டமன்ற உறுப்பினர்கள்

## தேர்தல் முடிவுகள்
### 2024

## மேற்கோள்கள்

பகுப்பு:அருணாச்சலப் பிரதேச சட்டமன்றத் தொகுதிகள்
ஹூண்ட் விதிகள்

thumb|விதிகளை முன்மொழிந்த பிரெட்ரிக் ஹூண்ட்
அணு இயற்பியல் மற்றும் குவாண்டம் வேதியியலில், **ஹூண்ட் விதிகள்** (*Hund's rules*) என்பவை 1925 ஆம் ஆண்டில் ஜெர்மன் இயற்பியலாளர் பிரெட்ரிக் ஹூண்ட் உருவாக்கிய விதிகளின் தொகுப்பைக் குறிக்கின்றன, அவை பல எலக்ட்ரான்களைக் கொண்ட அணு தாழ் ஆற்றல் நிலை அல்லது சாதாரண நிலைக்குத் தொடர்புடைய மொத்த சுழல் கோண உந்தக் குவாண்டம் எண்களின் ஆற்றல் நிலைக் குறியீட்டினைக் கண்டறிய உதவும் விதிகளாகும். முதல் விதியானது வேதியியலில் குறிப்பாக முக்கியமானது ஆகும். பெரும்பாலும் இந்த முதல் விதியே **ஹூண்ட் விதி** என்று குறிப்பிடப்படுகிறது.

மூன்று விதிகளாவன: 

# கொடுக்கப்பட்ட எலக்ட்ரான் கட்டமைப்பிற்கு, அதிகபட்ச சுழற்பரிமாண திசைப்பன்மையைக் கொண்ட ஆற்றல் நிலைக் குறியீடே மிகக் குறைந்த ஆற்றலைக் கொண்டுள்ளது. ஆற்றல் நிலைக் குறியீடானது 2S + 1 என்பதற்குச் சமமாக உள்ளது. இதில் S என்பது அனைத்து எலக்ட்ரான்களுக்குமான மொத்த சுழல் கோண உந்தம் ஆகும். பெருக்குமை என்பது இணையாகாத எலக்ட்ரான்களின் எண்ணிக்கையுடன் ஒன்றைக் கூட்டக் கிடைக்கும் எண்ணிற்குச் சமம் . எனவே, மிகக் குறைந்த ஆற்றல் கொண்ட பெருக்குமையே, அதிகபட்ச S மதிப்பு மற்றும் சம சுழல் கோண உந்தம் கொண்ட (+ 1/2 அல்லது-1/2). அதிகபட்ச எண்ணிக்கையிலான இணைக்கப்படாத எலக்ட்ரான்களைக் கொண்ட பெருக்குமையாகும்.
# கொடுக்கப்பட்ட ஆற்றல் நிலைக் குறியீட்டிற்கு, மொத்த சுற்றுப்பாதை கோண உந்தம் குவாண்டம் எண்ணின் மிகப்பெரிய மதிப்பைக் கொண்ட ஆற்றல் நிலைக் குறியீட்டிற்கு  L \,  மிகக் குறைந்த ஆற்றலைக் கொண்டுள்ளது.
# கொடுக்கப்பட்ட பெருக்குமைக்கு, வெளிப்புறத்தில் பாதியளவு நிரம்பிய அல்லது அதற்கும் குறைவான அளவு நிரம்பிய அணுவில், மொத்த கோண உந்தம் குவாண்டம் எண் மிகக் குறைந்த மதிப்பைக் கொண்ட நிலை  J \, ( J = L+S என்ற செயலிக்கு) மிகக் குறைவான ஆற்றல் நிலையில் உள்ளது. வெளிப்புறக் கூட்டில் பாதிக்கு மேல் நிரம்பியிருந்தால், மிக உயர்ந்த மதிப்புள்ள நிலை &nbsp; J \,  மிகக் குறைந்த ஆற்றல் நிலையைக் கொண்டுள்ளது. 

இந்த விதிகள் தாழ்நிலை ஆற்றல் மட்டத்தை உள்ளடக்கிய பல்வேறு ஆற்றல் மட்டங்களுக்கிடையேயான ஆற்றல் தொடர்புகள் எவ்வாறு பெருக்குமையால் தீர்மானிக்ப்படுகிறது என்பதை எளிமையான முறையில் குறிப்பிடுகின்றன. வெளிப்புற எலக்ட்ரான்களுக்கு இடையிலான விலக்கலானது சுழல்-சுற்றுப்பாதை இடைவினைகளை விட மிகப் பெரியது என்று இவ்விதிகள் கருதுகின்றன, சுழல் சுற்றுப்பாதை இடைவினை ஆற்றல் மீதமுள்ள மற்ற தொடர்புகளை விட வலுவானது. இது LS இணைப்புக் கவர்ச்சி எல்லை என்று குறிப்பிடப்படுகிறது.

## மேற்கோள்கள்

பகுப்பு:நிறமாலையியல்
பகுப்பு:குவைய வேதியியல்
பகுப்பு:அணு இயற்பியல்
சாகிவால் கோட்டம்

**சாகிவால் கோட்டம்** (*Sahiwal Division*), பாகிஸ்தான் நாட்டின் பஞ்சாப் மாகாணத்தின் 11 கோட்டங்களில் ஒன்றாகும். இதன் நிர்வாகத் தலைமையிடம்  சாகிவால் நகரம்  ஆகும். இந்நகரம் பஞ்சாப் மாகாணத் தலைநகரான லாகூர் நகரத்திற்கு தென்மேற்கே 204 கிலோமீட்டர் தொலைவிலும், நாட்டின் தலைநகரான இசுலாமாபாத்துக்கு தெற்கே 418 கிலோமீட்டர் தொலைவிலும் உள்ளது. இக்கோட்டத்தில் 3 மாவட்டங்கள் உள்ளது. இக்கோட்டம் சாகிவால் மாட்டு இனத்திற்கு புகழ்பெற்றது. 
## கோட்ட எல்லைகள்

சாகிவால் கோட்டத்திற்கு வடக்கில் லாகூர் கோட்டம், கிழக்கில் இந்தியா, தெற்கில் பகவல்பூர் கோட்டம், தென்மேற்கில் முல்தான் கோட்டம் மற்றும் மேற்கில் பைசலாபாத் கோட்டம் எல்லைகளாக உள்ளது.

## மாவட்டங்கள்

## வருவாய் வட்டங்கள்

## மக்கள் தொகை பரம்பல்
2023 பாக்கித்தான் மக்கள் தொகை கணக்கெடுப்பின்படி, இக்கோட்டத்தின் மக்கள் தொகை 8,533,471 ஆகும். 

## அரசியல்
இக்கோட்டமானது பஞ்சாப் மாகாணச் சட்டமன்றத்திற்கு 20 தொகுதிகளையும், பாகிஸ்தான் நாடாளுமன்றத்திற்கு 9 தொகுதிகளையும் கொண்டுள்ளது.

## இதனையும் காண்க
*பஞ்சாப் (பாகிஸ்தான்) மாகாணத்தின் கோட்டங்கள்
*பஞ்சாப் (பாகிஸ்தான்) மாகாணத்தின் மாவட்டங்கள்
* கைபர் பக்துன்வா மாகாணத்தின் கோட்டங்கள்
* சிந்து மாகாணத்தின் கோட்டங்கள்
* பலூசிஸ்தான் (பாகிஸ்தான்) மாகாணத்தின் கோட்டங்கள்
## மேற்கோள்கள்

பகுப்பு:பஞ்சாப் (பாகிஸ்தான்) மாகாணத்தின் கோட்டங்கள்
பகுப்பு:பாகிஸ்தானின் கோட்டங்கள்
பகுப்பு:பஞ்சாப் (பாகிஸ்தான்)
 பகுப்பு:பாக்கித்தான்
பூவும் நடக்குது பிஞ்சும் நடக்குது

"**பூவும் நடக்குது பிஞ்சும் நடக்குது**" என்ற பாடலானது 1995ம் ஆண்டு யாழ்ப்பாண இடப்பெயர்வின் போது வெளிவந்த பாடலாகும். புதுவை இரத்தினதுரை எழுதிய இப்பாடலை முரளியின் இசையில் திருமலைச் சந்திரன் பாடியுள்ளார். இப்பாடலானது விடுதலைப் புலிகளின் கலை பண்பாட்டுக் கழகத்தின் ஆதரவுடன் நிதர்சனத்தின் தயாரிப்பில் வெளிவந்த "*முகங்கள்*" என்னும் திரைப்படத்தில் இடம்பெற்றுள்ளது. அத்துடன், இப்பாடல் பி.பி.சியின் உலகின் சிறந்த பத்துப் பாடல்களில் ஐந்தாவது இடம் பிடித்துள்ளமை குறிப்பிடத்தக்கது.

## முழுப் பாடல்

பல்லவி
பூவும் நடக்குது பிஞ்சும் நடக்குது
போகும் இடம் அறியாமல் – இங்கு
சாகும் வயதினில் வேரும் நடக்குதே
தங்கும் இடம் தெரியாமல்
:கூடு கலைந்திட்ட குருவிகள் – இடம்
:மாறி நடக்கின்ற அருவிகள்
சரணம்
ஒற்றை வரம்பினில் ஓடும் இவர்களின்
ஊரில் புகுந்தது ஆமி – ஒரு
குற்றம் செய்யாதவர் முற்றத்தி லாயிரம்
குண்டுகள் வீழுதே சாமி
:சோகத்தின் கோடுகள் முகத்தில் – இந்தச்
:சொந்தங்கள் சேருமா நிலத்தில்?
கூடி மகிழ்ந்திட்ட கோயில் வயல்வெளி
யாவும் இவர் இழந்தாரே – நேற்றுப்
பாடி மகிழ்ந்திட்ட ஊரைத் துறந்துமே
போகும் திசை யறியாரே
:நெஞ்சில் வழிவதோ துயரம் – வழி
:நீளும் திசையிவர் பயணம்
தாயின் மடியினில் ஆசையுடன் தலை
சாய்த்து உறங்கிய நேரம் – வந்த
பேய்கள் கொளுத்திய தீயில் எரிந்தவர்
போகும் வழியெல்லாம் ஈரம்
:மாடுகள் கூடவா அகதி ? – தமிழ்
:மண்ணிலே ஏனிந்தச் சகதி ?


## மேற்கோள்கள்
* 
* 
* 
பகுப்பு:ஈழப் போராட்டப் பாடல்கள்
லாகூர் கோட்டம்

**லாகூர் கோட்டம்** (*Lahore Division*), பாகிஸ்தான் நாட்டின் பஞ்சாப் மாகாணத்தின் 11 கோட்டங்களில் ஒன்றாகும். இதன் நிர்வாகத் தலைமையிடம்  லாகூர் நகரம்  ஆகும். லாகூர் நகரமானது நாட்டின் தலைநகரான இசுலாமாபாத்துக்கு தென்கிழக்கே 379  கிலோமீட்டர் தொலைவில் உள்ளது. இக்கோட்டத்தில் 4 மாவட்டங்கள் உள்ளது.
## கோட்ட எல்லைகள்

லாகூர் கோட்டத்தின் வடக்கில் குஜ்ரன்வாலா கோட்டம், கிழக்கில்  இந்தியாவின் பஞ்சாப் மாநிலம், தெற்கில் சாகிவால் கோட்டம், தென்மேற்கில் பைசலாபாத் கோட்டம், வடமேற்கில் குஜராத் கோட்டம் எல்லைகளாக உள்ளது. 
## மக்கள் தொகை பரம்பல்
2023 பாக்கித்தான் மக்கள் தொகை கணக்கெடுப்பின்படி, இக்கோட்டத்தின் மக்கள் தொகை 22,772,710 ஆகும். 
## மாவட்டங்கள்

## வருவாய் வட்டங்கள்

## அரசியல்
இக்கோட்டமானது பஞ்சாப் மாகாணச் சட்டமன்றத்திற்கு தொகுதிகளையும், பாகிஸ்தான் நாடாளுமன்றத்திற்கு தொகுதிகளையும் கொண்டுள்ளது.

## அரசியல்
இக்கோட்டமானது பஞ்சாப் மாகாணச் சட்டமன்றத்திற்கு தொகுதிகளையும், பாகிஸ்தான் நாடாளுமன்றத்திற்கு தொகுதிகளையும் கொண்டுள்ளது.

## இதனையும் காண்க
*பஞ்சாப் (பாகிஸ்தான்) மாகாணத்தின் கோட்டங்கள்
*பஞ்சாப் (பாகிஸ்தான்) மாகாணத்தின் மாவட்டங்கள்
* கைபர் பக்துன்வா மாகாணத்தின் கோட்டங்கள்
* சிந்து மாகாணத்தின் கோட்டங்கள்
* பலூசிஸ்தான் (பாகிஸ்தான்) மாகாணத்தின் கோட்டங்கள்
## மேற்கோள்கள்

பகுப்பு:பஞ்சாப் (பாகிஸ்தான்) மாகாணத்தின் கோட்டங்கள்
பகுப்பு:பாகிஸ்தானின் கோட்டங்கள்
பகுப்பு:பஞ்சாப் (பாகிஸ்தான்)
 பகுப்பு:பாக்கித்தான்
சின்னப்பூவே சின்னப்பூவே

"**சின்னப்பூவே சின்னப்பூவே**" என்ற பாடலானது 01.02.1998 அன்று ஆனையிறவுப் படைத்தளம் மீது மேற்கொள்ளப்பட்ட கரும்புலித் தாக்குதலில் வீரச்சாவடைந்த லெப். கேணல் சுபேசன், மேஜர் மங்கை, கப்டன் தனா மற்றும் ஏனைய கரும்புலிகளின் நினைவாக வெளிவந்த போரிலக்கியப் பாடலாகும். புதுவை இரத்தினதுரை எழுதிய இப்பாடலை தமிழீழ இசைக்குழுவின் இசையில் பிறின்சி ரஞ்சித்குமார் பாடியுள்ளார். இப்பாடல் அவரது முதலாவது தனிப்பாடல் (solo song) ஆகும். இப்பாடலானது விடுதலைப் புலிகளின் இம்ரான்-பாண்டியன் படையணியின் வெளியீடான "*தேசத்தின் புயல்கள் - பாகம் 02*" என்னும் இறுவெட்டில் இடம்பெற்றது.

## முழுப் பாடல்

பல்லவி
சின்னப்பூவே சின்னப்பூவே
உன்னில் ஏனோ சோகம் - எட்டுத்
திசையும் வீசும் காற்றே உந்தன்
கண்ணில் ஏனோ ஈரம்
அனுபல்லவி
தம்பி சுபேசனை நினைத்தீரோ
மங்கை தனாவுடன்… சென்றதற்கழுதீரோ
சரணம்
சீனன்குடாவுக்குள் சென்று வானூர்தியைத்
தீயிட்டு எரித்த கரும்புலிகள் - பின்னர்
ஆனையிறவுக்குள் போன பொழுதிலும்
வீரம் விளைத்த பெரும்புயல்கள்
வேரைத் தறித்தெங்கள் ஊரை எரித்தவர்
வீட்டைக் கொளுத்திய வீரர் இவர் - தமிழ்
வீரம் பணிந்தெவர் காலும் விழாதெனப்
பாடலிசைத்த குயில்கள் இவர்
ஒன்றுக்குள் ஒன்றான அன்புக்குள் ஆடியே
பாடி மகிழ்ந்தவர் நாங்களம்மா - பகை
வென்றிடச் சென்றவர் வீடு வரவில்லை
வெந்து மடிகிறோம் நாங்களம்மா


## மேற்கோள்கள்

பகுப்பு:ஈழப் போராட்டப் பாடல்கள்
கரிஷ்மா ரவிச்சந்திரன்

**கரிஷ்மா ரவிச்சந்திரன்** (*Kharesma Ravichandran*, பிறப்பு: 8 மே 2000) என்பவர் தமிழ்த் திரைப்படங்களில் பணியாற்றும் பிரித்தானிய பின்னணிப் பாடகி ஆவார். இவரது முதல் பொது நிகழ்ச்சியானது இவரது நான்கு வயதில் பிரிட்டிஷ் ஹார்ட் பவுண்டேஷனுக்காக நடந்தது. தொழில்முறையாக பயிற்சி பெற்ற மேற்கத்திய பாடகரான கரேஸ்மா, 2014 ஆம் ஆண்டு தமிழ்த் திரைப்படமான *[[என்னை அறிந்தால் (திரைப்படம்)|என்னை அறிந்தால்]]* (2015) மூலம் பின்னணி பாடகியாக வாழ்க்கையைத் தொடங்கினார். தற்போது இவர் ஹிப்ஹாப் தமிழாவின் "அண்டர்கிரவுண்ட்" என்ற லேபிளின் கீழ் ஒரு சுயாதீன கலைஞராக ஒப்பந்தம் செய்யப்பட்டுள்ளார்.

## துவக்க கால வாழ்க்கை
ஐக்கிய இராச்சியத்தில் பிறந்த கரிஷ்மா, லண்டன் டிரினிட்டி கல்லூரி வழியாக தனது இசைப் பயணத்தைத் தொடங்கினார். அங்கு இவர் தனது 8 ஆம் வகுப்பு குரல் பாட்டையும், 5 ஆம் வகுப்பு பியானோ படிப்பையும் சிறப்புகளுடன் முடித்தார். 2011 ஆம் ஆண்டில் பள்ளிப்படிப்புக்காகவும், பெற்றோரின் பணி காரணமாகவும் இந்தியாவுக்குச் சென்றார். 2014 முதல் இவர் தென்னிந்தியத் திரைப்படத் துறைக்காகப் பாடத் தொடங்கினார். இவர் இலங்கையில் வசித்து வந்தார், தனது ஏ-லெவல்களை முடிக்க தி எலிசபெத் மோயர் பள்ளியில் பயின்றார். 2018 ஆம் ஆண்டில் லண்டன் பல்கலைக்கழகத்தின் ராயல் ஹாலோவேயில் இசையைப் படிக்க  இங்கிலாந்து திரும்பினார், அங்கு இவர் முதல் வகுப்பில் பட்டம் பெற்றார். 2023 ஆம் ஆண்டு நிலவரப்படி, கரேஸ்மா சட்டப் பல்கலைக்கழகத்தில் சட்டத்தில் முதுகலைப் பட்டம் பெற்றார்.

## தொழில்
2011 ஆம் ஆண்டு, கரிஷ்மா இந்தியாவுக்கு குடிபெயர்ந்தார். அங்கு இவர் இந்துஸ்தானி, கருநாடக இசையைக் கற்கத் தொடங்கினார். சிக்கிங், அல்சா மால், இம்பல்ஸ் பெர்ஃப்யூம் போன்ற விளம்பரப் படங்களுக்கு  பாடினார்.

கௌதம் வாசுதேவ் மேனனின் *[[என்னை அறிந்தால் (திரைப்படம்)|என்னை அறிந்தால்]]* ' திரைப்படத்தில் ஹாரிஸ் ஜயராஜ் இசையமைத்த 'ஏன் என்னை' பாடலைப் பாடி இந்திய பின்னணிப் பாடகியாக தனது வாழ்க்கையைத் தொடங்கினார். பின்னர் ஹிப்ஹாப் தமிழா இரட்டையர்களான ஆதி மற்றும் ஜீவா இசையமைத்த *[[தனி ஒருவன்]]* ' திரைப்படத்தில் 'காதல் கிரிக்கெட்டு' பாடலால் புகழ்பெற்றார். காதல் கிரிக்கெட்டு இந்திய ஐடியூன்ஸ் தரவரிசையிலும், சென்னையில் உள்ள பல வானொலி நிலையங்களிலும், உலகெங்கிலும் உள்ள பிற தமிழ் அலைவரிசைகளிலும் பல வாரங்களாக முதலிடத்தில் இருந்தது. இதைத் தொடர்ந்து சுந்தர் சி இயக்கிய *[[அரண்மனை 2 (திரைப்படம்)|அரண்மனை 2]]* படத்தில்   ஹிப்ஹாப் தமிழா இசையமைத்த  'பார்ட்டி வித் தி பெய்' பாடலைப் பாடினார். இப்பாடல்  வெற்றி பெற்றது, மீண்டும். இந்தப் பாடல் ஆப்பிள் ஐடியூன்ஸ் மற்றும் வானொலி தரவரிசைகளிலும் பல வாரங்களுக்கு முதலிடத்தில் இருந்தது.

அப்போதிருந்து, இவர் 63வது பிலிம்பேர் - சிறந்த பாடகி விருது, சிறந்த பின்னணிப் பாடகிக்கான சைமா  2016 மற்றும் எடிசன் விருதுகள் 2016 ஆகியவற்றிற்குப் பரிந்துரைக்கப்பட்டார்.

கரிஷ்மா, *பி.எஸ். ஜிந்தகி* என்ற நேபாள தொலைக்காட்சி நிகழ்ச்சிக்கான கருப்பொருள் பாடலையும் பாடினார்.

கரிஷ்மா தனது பத்தாண்டு கால இசை வாழ்க்கையில் தென்னிந்தியாவின் பல முன்னணி இசையமைப்பாளர்களுக்காகப் பாடியுள்ளார்.

## இசைத் தொகுப்பு

## மேற்கோள்கள்

பகுப்பு:கருநாடக இசைப் பாடகர்கள்
பகுப்பு:தமிழ்த் திரைப்படப் பின்னணிப் பாடகர்கள்
பகுப்பு:வாழும் மக்கள்
பகுப்பு:2000 பிறப்புகள்
கிளீவைட்டு

**கிளீவைட்டு** (*Cleveite*) என்பது நார்வேயில் காணப்படும் யுரேனியம் கொண்ட ஒரு தூய்மையற்ற கதிரியக்க வகை யுரேனிணைட்டு ஆகும். இது UO2 கலவையைக் கொண்டுள்ளது. சுமார் 10% யுரேனியம் அருமண் தனிமங்களால் மாற்றப்படுகிறது.  சுவீடிய வேதியியலாளர் பெர் தியோடர் கிளீவ் என்பவர் நினைவாகப் பெயரிடப்பட்டது. 

கிளீவைட்டு கனிமம் தான் முதன்முதலில் அறியப்பட்ட நிலப்பரப்பு ஈலியத்தின் மூலமாகும்.  இது காலப்போக்கில் யுரேனியத்தின் ஆல்பா சிதைவால் உருவாக்கப்பட்டு கனிமத்திற்குள் சிக்கி (அடைக்கப்பட்டு) குவிகிறது. 1895 ஆம் ஆண்டில் வில்லியம் ராம்சே கனிமத்தின் மாதிரியை அமிலத்துடன் சேர்த்து சூடாக்கியபோது ஈலியத்தின் முதல் மாதிரியைப் பெற்றார். கிளீவ் மற்றும் ஆபிரகாம் லாங்லெட்டு ஆகியோர் ஒரே நேரத்தில் கிளீவைட்டிலிருந்து ஈலியத்தை தனிமைப்படுத்துவதில் வெற்றி பெற்றனர்.

இட்ரோகும்மைட்டு கனிமம் கிளீவைட்டு கனிமத்தின் ஒரு மாறுபட்ட வடிவமாகும். இதுவும் நார்வேயில் கிடைக்கிறது.

## மேற்கோள்கள்


பகுப்பு:யுரேனியம்(IV) கனிமங்கள்
பகுப்பு:தோரியம் கனிமங்கள்
பகுப்பு:ஆக்சைடு கனிமங்கள்
திருவிற்குடி

**திருவிற்குடி** அல்லது **விற்குடி** என்ற புறநகர்ப் பகுதியானது, இந்தியாவில் தமிழ்நாடு மாநிலத்தின் நாகப்பட்டினம் மாவட்டத்திலுள்ளது.
## அமைவிடம்
திருவிற்குடி, கடல் மட்டத்திலிருந்து சுமார் 34.8 மீ. உயரத்தில், () என்ற புவியியல் ஆள்கூறுகள் கொண்டு அமைந்துள்ளது.

## விவரங்கள்
** திருவிற்குடி ஊரின் அஞ்சல் குறியீட்டு எண் 610101 ஆகும்.

** திருவிற்குடி ஊரில் வீரட்டானேசுவரர் கோயில் என்ற சிவன் கோயில் அமைந்துள்ளது. இக்கோயில் தமிழ்நாடு அரசின் இந்து சமய அறநிலையத் துறை கட்டுப்பாட்டின் பராமரிப்பில் இயங்குகிறது.

** திருவிற்குடி பகுதியானது, நாகப்பட்டினம் சட்டமன்றத் தொகுதி வரம்புக்கு உட்பட்டதாகும். மேலும் இப்பகுதி, நாகப்பட்டினம் மக்களவைத் தொகுதி சார்ந்தது.
## மேற்கோள்கள்

பகுப்பு:நாகப்பட்டினம் மாவட்டத்திலுள்ள ஊர்களும் நகரங்களும்
சாங்லாங் தெற்கு சட்டமன்றத் தொகுதி

**சாங்லாங் தெற்கு சட்டமன்றத் தொகுதி** *(Changlang South Assembly constituency)* என்பது இந்தியாவின் அருணாச்சலப் பிரதேச சட்டமன்றத்தில் உள்ள 60 சட்டமன்றத் தொகுதிகளில் ஒன்றாகும். இத்தொகுதியானது சங்லங் மாவட்டத்தில் அமைந்துள்ளது. சாங்லாங் தெற்கு, கிழக்கு அருணாச்சலம் மக்களவைத் தொகுதிக்கு உட்பட்ட ஒரு சட்டமன்றத் தொகுதியாகும். இது பழங்குடியினரைச் சேர்ந்த வேட்பாளர்களுக்காக ஒதுக்கப்பட்டுள்ளது.
## சட்டமன்ற உறுப்பினர்கள்

## தேர்தல் முடிவுகள்
### 2024

## மேற்கோள்கள்

பகுப்பு:அருணாச்சலப் பிரதேச சட்டமன்றத் தொகுதிகள்
சீரியம் யுரேனியம் நீலம்

**சீரியம் யுரேனியம் நீலம்** (*Cerium uranium blue*) என்பது சீரியம்(IV) ஆக்சைடு (CeO2) மற்றும் யுரேனியம்(IV) ஆக்சைடு (UO2) ஆகியவற்றின் திண்ம கரைசல்களுக்கு வழங்கப்படும் பெயராகும். இவை 0 முதல் 100% யுரேனியம் வரை மாறுபடும் கலவையைக் கொண்டுள்ளன.

## தயாரிப்பு
சீரியம் சல்பேட்டு மற்றும் யுரேனைல் சல்பேட்டை அதிக வெப்பநிலையில் அதிகப்படியான மக்னீசியம் குளோரைடுடன் சேர்த்து சூடாக்குவதன் மூலம் சீரியம் யுரேனியம் நீலம் முதலில் பெறப்பட்டது. உற்பத்தி செய்யப்படும் கலவையின் இயைபு ஓரளவு மாறுபடுகிறது. தோராயமாக 2CeO2.UO2 ஆக இருந்தது. யுரேனைல் நைட்ரேட்டு மற்றும் சீரியம்(III) நைட்ரேட்டு கொண்ட ஒரு கரைசலில் அம்மோனியா சேர்க்கப்பட்டபோது இதே போன்ற ஒரு விளைபொருள் பெறப்பட்டது. ஆரம்பத்தில் மஞ்சள் நிறத்தில் இருந்த வீழ்படிவு, சிறிது நேரத்திற்குப் பிறகு நீல நிறமாக மாறியது. சீரியம்(IV) ஆக்சைடு (CeO2) மற்றும் யுரேனியம்(IV) ஆக்சைடு (UO2) ஆகியவற்றை ஒன்றாக 1000 °செல்சியசு வெப்பநிலையில் பல நாட்கள் சூடாக்குவதன் மூலம் சீரியம் யுரேனியம் நீலம் மிகவும் வசதியாக தயாரிக்கப்படுகிறது.

## பண்புகள்
CeO2 மற்றும் UO2 இரண்டும் புளோரைட்டு படிக அமைப்புடன் படிகமாக்கப்படுகின்றன. அணிக்கோவை மாறிலிகள் முறையே 5.41 Å மற்றும் 5.47 Å என மிகவும் ஒத்தவையாகவும் உள்ளன.  0 முதல் 100% வரை யுரேனியம் உள்ளடக்கத்துடன் திண்மக் கரைசல்களை உருவாக்கலாம். கலவை மாறும்போது அணிக்கோவை மாறிலிகளும் இரண்டு கூறுகளுக்கான மதிப்புகளுக்கு இடையில் சீராக மாறுகிறது. சீரியம்(IV) ஆக்சைடு மற்றும் தோரியம் ஆக்சைடு இடையே இதேபோன்ற திடக் கரைசல்கள் உருவாகின்றன.

ஓர் எலக்ட்ரான், ஒரு இலேசான குறைக்கும் முகவரான யுரேனியம்(IV) அயனியில் உள்ள சுற்றுப்பாதையில் இருந்து, ஒரு வலுவான ஆக்சிசனேற்ற முகவரான சீரியம்(IV) அயனியில் உள்ள சுற்றுப்பாதைக்கு மாற்றப்படும்போது ஏற்படும் தீவிர மின்னூட்ட பரிமாற்ற மாற்றத்தால் நீல நிறம் ஏற்படுகிறது. முழுமையான பரிமாற்றம் யுரேனியம்(VI) மற்றும் சீரியம்(III) உற்பத்திக்கும் வழிவகுக்கும். இவ்வினையின் தலைகீழ் வினை நீரிய கரைசலில் இருந்து பெறப்படும் வீழ்படிவில்  காணப்படுகிறது.

## மேற்கோள்கள்

பகுப்பு:யுரேனியம்(IV) சேர்மங்கள்
பகுப்பு:சீரியம்(IV) சேர்மங்கள்
பகுப்பு:ஆக்சைடுகள்
தரம்வீர் காந்தி

**தரம்வீர் காந்தி** (*Dharamvir Gandhi*) (பிறப்பு ஜூன் 1,1951) ஓர் இந்திய அரசியல்வாதியும், இந்திய தேசிய காங்கிரசின் உறுப்பினரும் ஆவார். 2024 இந்தியப் பொதுத் தேர்தலில் இவர் பட்டியாலா மக்களவைத் தொகுதியிலிருந்து பிரனீத் கௌர் என்பவரை தோற்கடித்து வெற்றி பெற்றார். முன்னதாக ஆம் ஆத்மி கட்சி, நவ பஞ்சாப் கட்சி ஆகியவற்லும் உறுப்பினராக இருந்தார்.

## தொழில் வாழ்க்கை
1977 நெருக்கடி நிலைக்கு எதிராக ஆர்ப்பாட்டம் செய்ததற்காக காந்தி தனது கல்லூரி நாட்களில் அமிருதசரசில் ஒரு மாதம் தடுப்புக் காவலில் வைக்கப்பட்டார். பின்னர் பட்டியாலாவில் புகழ்பெற்ற இதயவியல் நிபுணரானார். பட்டியாலாவின் இதயவியல் துறையின் அரசு மருத்துவக் கல்லூரியில் மூத்த விரிவுரையாளராகவும் பணியாற்றினார்.

2011 இந்திய லஞ்ச ஒழிப்பு இயக்கத்தால் ஈர்க்கப்பட்ட காந்தி அரசியலில் சேர்ந்தார். மேலும் 2013 தில்லி சட்டமன்றத் தேர்தலின் போது ஆம் ஆத்மி கட்சிக்காக பிரச்சாரம் செய்தார். 2014 இந்தியப் பொதுத் தேர்தலில் பட்டியாலாவிலிருந்து ஆம் ஆத்மி கட்சி சார்பாகப் போட்டியிட்டார். பிரச்சாரத்தின் போது, இரசூல்பூர் சைதான் பகுதியில் சிரோமணி அகாலி தளம் நகராட்சி உறுப்பினர் இராஜீந்தர் சிங் விர்க் என்பவரால் தாக்கப்பட்டார். இத்தேர்தலில் பிரனீத் கௌரை 20,942 வாக்குகள் வித்தியாசத்தில் தோற்கடித்தார்.

2016 ஆம் ஆண்டு ஆம் ஆத்மி கட்சியிலிருந்து விலகினார்.  2019 இந்தியப் பொதுத் தேர்தலில், காந்தி பஞ்சாப் முன்னணி என்ற தனது சொந்த கட்சியை உருவாக்கி போட்டியிட்டார். ஆனால் மூன்றாவது இடத்தையேப் பிடித்தார் .

## மேற்கோள்கள்

பகுப்பு:18ஆவது மக்களவை உறுப்பினர்கள்
பகுப்பு:1951 பிறப்புகள்
பகுப்பு:16வது மக்களவை உறுப்பினர்கள்
பகுப்பு:வாழும் மக்கள்
ஆஃப்மேன் நீக்கல் வினை

**ஆஃப்மேன் நீக்கல் வினை** (*Hofmann elimination*) என்பது ஆல்க்கீன்களை உருவாக்குவதற்காக ஓர் அமீனை நீக்கும் வினையாகும். இவ்வினையில் ஆஃப்மேன் விளைபொருள்  எனப்படும் மிகக் குறைந்த நிலைத்தன்மை கொண்ட ஆல்க்கீன் (இரட்டைப் பிணைப்பின் கார்பன்களில் மிகக் குறைந்த மாற்றுகளைக் கொண்ட ஒன்று) உருவாகிறது. ஆஃப்மேன் ஆல்க்கீன் தொகுப்பு விதி என்று அழைக்கப்படும் இந்தப் போக்கு, வழக்கமான நீக்குதல் வினைகளுக்கு முரணானதாகும். அங்கு சைட்சேவின் விதி மிகவும் நிலையான ஆல்க்கீன் உருவாவதை முன்னறிவிக்கிறது. இதன் கண்டுபிடிப்பாளரான ஆகசுட்டு வில்லெம் வான் ஆஃப்மேனின் நினைவாக இப்பெயரிடப்பட்டது. 

அதிகப்படியான மெத்தில் அயோடைடுடன் (முழுமையான மெத்திலேற்றம்) அமீனைச் சேர்த்து சூடாக்கி ஒரு நான்கிணைய அம்மோனியம் அயோடைடு உப்பை உருவாக்குவதன் மூலம் வினை தொடங்குகிறது.  அதைத் தொடர்ந்து வெள்ளி ஆக்சைடு மற்றும் தண்ணீருடன் சூடுபடுத்துவதன் மூலம் ஒரு நான்கிணைய அம்மோனியம் ஐதராக்சைடு உருவாகிறது. இந்த உப்பு வெப்பத்தால் சிதைக்கப்படும்போது, ​​வெளியேறும் குழுவின் இடத்தடங்கல் காரணமாக ஆஃப்மேன் விளைபொருள் முன்னுரிமையாக உருவாகிறது. 

:

ஆஃப்மேன் நீக்கல் வினையில்  மூலக்கூறுகளுக்கு இடையேயான இடத்தடங்கல் இடைவினைகள் காரணமாக, குறைந்த அளவு மாற்றப்பட்ட ஆல்க்கீன் பொதுவாக விரும்பப்படுகிறது. நான்கிணைய  அம்மோனியம் குழு பெரியதாகும். மேலும் மீதமுள்ள மூலக்கூறில் ஆல்க்கைல் குழுக்களுடனான தொடர்புகள் விரும்பத்தகாதவை. இதன் விளைவாக, சைட்சேவ் தயாரிப்பை உருவாக்குவதற்குத் தேவையான இணக்கம், ஆஃப்மேன் தயாரிப்பை உருவாக்குவதற்குத் தேவையான இணக்கத்தை விட குறைவான ஆற்றல் மிக்கதாக சாதகமாக உள்ளது. இதனால் ஆஃப்மேன் தயாரிப்பு முன்னுரிமையாக உருவாகிறது. கோப் நீக்கம் கொள்கையளவில் ஆஃப்மேன் நீக்கத்திற்கு மிகவும் ஒத்திருக்கிறது. ஆனால் லேசான நிலைமைகளின் கீழ் நிகழ்கிறது. அதே காரணங்களுக்காக ஆஃப்மேன் தயாரிப்பு உருவாவதற்கும் சாதகமாக அமைகிறது. 

ஆஃப்மேன் நீக்கல் வினைக்கான ஓர் எடுத்துக்காட்டு (சைட்சேவ் தயாரிப்புக்கும் ஆஃப்மேன் தயாரிப்புக்கும் இடையிலான வேறுபாட்டை உள்ளடக்கியதல்ல) மறுபக்க-வளைய ஆக்டீன் தயாரிக்கும் வினையாகும்.

மறுபக்க மாற்றியம் வெள்ளி நைட்ரேட்டுடன் ஓர் அணைவாகத் தேர்ந்தெடுக்கப்பட்ட முறையில் இடை  வைக்கப்பட்டுள்ளது (இந்த வரைபடத்தில் மறுபக்க வடிவம் ஒரு அதேபக்க வடிவம் போல் தெரிகிறது, ஆனால் சிறந்த படங்களுக்கு மறுபக்க-வளைய ஆக்டீன் கட்டுரையைப் பார்க்கவும்)

:
 
எர்சிக்-மேயர் ஆல்க்கைமைடு குழு நிர்ணயம் என அழைக்கப்படும் தொடர்புடைய வேதியியல் சோதனையில், குறைந்தபட்சம் ஒரு மெத்தில் குழுவைக் கொண்டுள்ள பீட்டா-புரோட்டான் இல்லாத ஒரு மூன்றாம் நிலை அமீன்,  ஐதரசன் அயோடைடு நான்கிணைய அம்மோனியம் உப்புடன் வினைபுரிய அனுமதிக்கிறது. இது சூடாக்கப்படும்போது மெத்தில் அயோடைடு மற்றும் இரண்டாம் நிலை அமீனாக சிதைவடைகிறது.

## மேலும் காண்க
* கோப் வினை
* எம்டீ தரங்குறைப்பு வினை

## மேற்கோள்கள்

## வெளி இணைப்புகள்
* An animation of the mechanism of the Hofmann elimination

பகுப்பு:பெயர் வினைகள்
பகுப்பு:ஒலிபீனேற்ற வினைகள்
குஜ்ரன்வாலா கோட்டம்

**குஜ்ரன்வாலா கோட்டம்**, (*Gujranwala Division*), பாகிஸ்தான் நாட்டின் பஞ்சாப் மாகாணத்தின் 11 கோட்டங்களில் ஒன்றாகும். இதன் நிர்வாகத் தலைமையிடம்  குஜ்ரன்வாலா நகரம்  ஆகும். இந்நகரம் பஞ்சாப் மாகாணத் தலைநகரான லாகூர் நகரத்திற்கு தென்கிழக்கே 101 கிலோமீட்டர் தொலைவிலும், நாட்டின் தலைநகரான இசுலாமாபாத்துக்கு தென்கிழக்கே 224 கிலோமீட்டர் தொலைவிலும் உள்ளது. இக்கோட்டத்தில் 3 மாவட்டங்கள் உள்ளது.
## கோட்ட எல்லைகள்

குஜ்ரன்வாலா கோட்டதிற்கு வடக்கில் கில்ஜித்-பல்டிஸ்தான், கிழக்கில் பாகிஸ்தான் ஆக்கிரமிப்பு காஷ்மீர், தெற்கில் பைசலாபாத் கோட்டம் மற்றும் மேற்கில் குஜராத் கோட்டம் எல்லைகளாக உள்ளது. 
## மக்கள் தொகை பரம்பல்
2023 பாக்கித்தான் மக்கள் தொகை கணக்கெடுப்பின்படி, இக்கோட்டத்தின் மக்கள் தொகை 11,416,686
## மாவட்டங்கள்

## வருவாய் வட்டங்கள்

## அரசியல்
இக்கோட்டமானது பஞ்சாப் மாகாணச் சட்டமன்றத்திற்கு 27 தொகுதிகளையும், பாகிஸ்தான் நாடாளுமன்றத்திற்கு 12 தொகுதிகளையும் கொண்டுள்ளது.

## இதனையும் காண்க
*பஞ்சாப் (பாகிஸ்தான்) மாகாணத்தின் கோட்டங்கள்
*பஞ்சாப் (பாகிஸ்தான்) மாகாணத்தின் மாவட்டங்கள்
* கைபர் பக்துன்வா மாகாணத்தின் கோட்டங்கள்
* சிந்து மாகாணத்தின் கோட்டங்கள்
* பலூசிஸ்தான் (பாகிஸ்தான்) மாகாணத்தின் கோட்டங்கள்
## மேற்கோள்கள்

பகுப்பு:பஞ்சாப் (பாகிஸ்தான்) மாகாணத்தின் கோட்டங்கள்
பகுப்பு:பாகிஸ்தானின் கோட்டங்கள்
பகுப்பு:பஞ்சாப் (பாகிஸ்தான்)
 பகுப்பு:பாக்கித்தான்
கொத்தமங்கலம் ஊராட்சி

கொத்தமங்கலம் ஊராட்சி என்ற பெயரில் உள்ள கட்டுரைகள்:

* கொத்தமங்கலம் ஊராட்சி, பவானிசாகர்
* கொத்தமங்கலம் ஊராட்சி (சிவகங்கை)
* கொத்தமங்கலம் ஊராட்சி (நாகப்பட்டினம்)
* கொத்தமங்கலம் ஊராட்சி (நாமக்கல்)
* கொத்தமங்கலம் ஊராட்சி (புதுக்கோட்டை)
இராவல்பிண்டி கோட்டம்

**இராவல்பிண்டி கோட்டம்** (*Rawalpindi Division*), பாகிஸ்தான் நாட்டின் பஞ்சாப் மாகாணத்தின் 11 கோட்டங்களில் ஒன்றாகும். இதன் நிர்வாகத் தலைமையிடம்  இராவல்பிண்டி நகரம்  ஆகும். இந்நகரம் பஞ்சாப் மாகாணத் தலைநகரான லாகூர் நகரத்திற்கு வடமேற்கில் 376 கிலோமீட்டர் தொலைவிலும், நாட்டின் தலைநகரான இசுலாமாபாத்துக்கு தெற்கில் 15.4 கிலோமீட்டர் தொலைவிலும் உள்ளது. இக்கோட்டத்தில் 6 மாவட்டங்கள் உள்ளது.  அவைகள்: ராவல்பிண்டி மாவட்டம், சக்வால் மாவட்டம்,  ஜீலம் மாவட்டம், அட்டோக் மாவட்டம், முர்ரி மாவட்டம் மற்றும் தலகாங் மாவட்டம் ஆகும்.
## கோட்ட எல்லைகள்

இராவல்பிண்டி கோட்டத்திற்கு வடக்கிலும், வடகிழக்கிலும், மேற்கிலும் கைபர் பக்துன்வா மாகாணம், தென்கிழக்கில் குஜராத் கோட்டம், தெற்கில் சர்கோதா கோட்டம் எல்லைகளாக உள்ளது. 

## மாவட்டங்கள்

## வருவாய் வட்டங்கள்

## அரசியல்
இக்கோட்டமானது பஞ்சாப் மாகாணச் சட்டமன்றத்திற்கு 23 தொகுதிகளையும், பாகிஸ்தான் நாடாளுமன்றத்திற்கு 13 தொகுதிகளையும் கொண்டுள்ளது.

## இதனையும் காண்க
*பஞ்சாப் (பாகிஸ்தான்) மாகாணத்தின் கோட்டங்கள்
*பஞ்சாப் (பாகிஸ்தான்) மாகாணத்தின் மாவட்டங்கள்
* கைபர் பக்துன்வா மாகாணத்தின் கோட்டங்கள்
* சிந்து மாகாணத்தின் கோட்டங்கள்
* பலூசிஸ்தான் (பாகிஸ்தான்) மாகாணத்தின் கோட்டங்கள்
## மேற்கோள்கள்

பகுப்பு:பஞ்சாப் (பாகிஸ்தான்) மாகாணத்தின் கோட்டங்கள்
பகுப்பு:பாகிஸ்தானின் கோட்டங்கள்
பகுப்பு:பஞ்சாப் (பாகிஸ்தான்)
 பகுப்பு:பாக்கித்தான்
ஆராங் கெல்

**ஆராங் கெல்** (*Arang Kel*) என்பது ஆசாத் காசுமீரின் நீலம் பள்ளத்தாக்கு பகுதியிலுள்ள கிராமமும் சுற்றுலா தலமுமாகும். கெல் கிராமத்திற்கு மேலே உள்ள மலையடிவாரத்தில் கடல்மட்டத்திலிருந்து  8,379 அடி (2,554 மீ) உயரத்தில் அமைந்துள்ளது.
## படக்காட்சியகம்

File:Night at Arrang Kel.jpg
File:Arang Kel Neelum.jpg|ஆராங் கெல் நீலம் பள்ளத்தாக்கு
File:Arrang Kel, AJK.jpg
File:Aran Kel, Neelum Valley AJK (Pakistan).jpg|குளிர்காலத்தில் ஆராங் கெல்
File:ArangKel in Morning Bliss.jpg
File:Charming Arang kel Valley,Kel Azad Jammu & Kashmir Pakistan.jpg
File:Arang Kel Village.jpg
File:Arang Khel, AJK, Pakistan.jpg
File:Neeulm Valley AJK (Arang Kel).jpg


## மேற்கோள்கள்

பகுப்பு:ஆசாத் காசுமீர்
பகுப்பு:ஆசாத் காஷ்மீரில் உள்ள ஊர்களும் நகரங்களும்
தவோபட்டு

**தவோபட்டு** (*Taobat*) என்பது  பாக்கித்தான் நாட்டின் ஆக்கிரமிப்பு ஆசாத் காசுமீரில் உள்ள நீலம் பள்ளத்தாக்கில் உள்ள சார்தா தாலுகாவில் உள்ள ஒரு கிராமமாகும். இக்கிராமம் முசாபராபாத்திலிருந்து 200 கிலோமீட்டர் (120 மைல்) தொலைவிலும், கெல்லிலிருந்து 39 கிலோமீட்டர் (24 மைல்) தொலைவிலும் அமைந்துள்ளது. தவோபட்டு நீலம் பள்ளத்தாக்கின் கடைசி நிலையமுமாகும். நீலம் ஆறு  பாக்கித்தான் எல்லைக்குள் நுழைந்து ஆறாக மாறும் இடத்திலிருந்து மிக அருகில் உள்ளது. 1998 ஆம் ஆண்டில் இக்கிராமத்தின் மக்கள் தொகை 720 ஆக இருந்தது.

1947ஆம் ஆண்டுக்கு முன்பு தவோபட்டு கிராமம் பாரமுல்லா மாவட்டத்தின் ஒரு பகுதியாக இருந்தது.  கெல்லில் இருந்து செதுக்கப்படாத சாலை வழியாக இக்கிராமத்தை அணுகலாம். சுற்றுலா மற்றும் தொல்பொருள் துறையின் ஒரு உணவு விடுதியும், சிறிய எண்ணிக்கையிலான விடுதிகளும் இங்குள்ளன.

## மேற்கோள்கள்

பகுப்பு:ஆசாத் காசுமீர்
பகுப்பு:ஆசாத் காஷ்மீரில் உள்ள ஊர்களும் நகரங்களும்
கைலோமைசு

**கைலோமைசு** (*Hylomys*) என்பது *எரினேசிடே* குடும்பத்தின் ஒரு சிறிய பேரினம் ஆகும். *கைலோமிசு* சிற்றினங்கள், கேலரிசினே துணைக்குடும்பத்தில் உள்ள அனைத்து சிற்றினங்களையும் போலவே, ஜிம்னூர் அல்லது நிலா எலி என்று அழைக்கப்படுகின்றன. இவற்றின் நெருங்கிய உறவினர்களில் புதைபடிவமான *லான்டனோதேரியம்*, தாயாகிம்னுரா, உயிருள்ள *நியோடெட்ராகசு*, *நியோகிலோமிசு* ஆகியவை அடங்கும். இந்த பேரினத்தின் உறுப்பினர்கள் தென்கிழக்கு ஆசியா, கிழக்காசியாவில் காணப்படுகின்றன.

## சிற்றினங்கள்
* *கைலோமிசு பார்வசு* இராபின்சன் & குளோசு, 1916 (குள்ள ஜிம்னூர்)
* *கைலோமிசு சூயில்லசு* எசு. முல்லர், 1840 (குட்டை வால் ஜிம்னூர்)
* *கைலோமிசு டோர்சலிசு* (போர்னியா குட்டை வால் ஜிம்னூர்
* *கைலோமிசு மாக்சி* (மேக்சி குட்டை வால் ஜிம்னூர்)
* கைலோமிசு மக்ரோங் (தலத் ஜிம்னூர்)
* *கைலோமிசு பெகுயென்சிசு* (வடக்கு குறுகிய வால் ஜிம்னூர்)
* *கைலோமிசு வோராக்சு* (லியூசர் ஜிம்னூர்)

## மேற்கோள்கள்

பகுப்பு:முள்ளெலிகள்
பகுப்பு:பாலூட்டிப் பேரினங்கள்
கிழக்கு வன முள்ளெலி

**கிழக்கு வன முள்ளம்பன்றி** (*Eastern forest hedgehog*)(*மெசுஎக்கினிசு ஓரியண்டாலிசு*) என்பது கிழக்கு சீனாவில் மட்டுமே காணப்படும் அகணிய உயிரி ஆகும். இது புதிதாக விவரிக்கப்பட்ட முள்ளம்பன்றி சிற்றினமாகும்.

## மேற்கோள்கள்

பகுப்பு:முள்ளெலிகள்
பகுப்பு:அகணிய உயிரிகள்
வி. எசு. கோவிந்தராசன்

**வி. எசு. கோவிந்தராசன்** (*V. S. Govindarajan*) என்பவர் இந்திய அரசியல்வாதியும் தமிழ்நாடு சட்டமன்ற மேனாள் உறுப்பினரும் ஆவார். இவர் சென்னை மாவட்டம் புரசைவாக்கம் நகரைச் சேர்ந்தவர். சென்னை முத்தையாச் செட்டியார் உயர்நிலைப் பள்ளியிலும். இ. எல். எம். உயர்நிலைப் பள்ளியிலும், கல்வி பயின்றுள்ளார். திராவிட முன்னேற்றக் கழகத்தினைச் சார்ந்த இவர், 1967ஆம் ஆண்டு தமிழ்நாடு சட்டமன்றத்திற்கு நடைபெற்ற தேர்தலில் புரசைவாக்கம் சட்டமன்றத் தொகுதியில் போட்டியிட்டு வெற்றி பெற்று சட்டமன்ற உறுப்பினர் ஆனார்.

## தேர்தல் செயல்பாடு
### 1967

## மேற்கோள்கள்

பகுப்பு:1923 பிறப்புகள்
பகுப்பு: திராவிட முன்னேற்றக் கழக அரசியல்வாதிகள்
பகுப்பு:4 ஆவது தமிழ்நாடு சட்டமன்ற உறுப்பினர்கள்
கே. கோவிந்தராசுலு

**கே. கோவிந்தராசுலு** (*K. Govindarajulu*) என்பவர் இந்திய அரசியல்வாதியும் தமிழ்நாடு சட்டமன்ற மேனாள் உறுப்பினரும் ஆவார். இவர் கோயம்புத்தூர் மாவட்டம் இடையர் வீதிப் பகுதியினைச் சேர்ந்தவர். கோயம்புத்தூர் ஒப்பனக்கார வீதியில் உள்ள நகராட்சி தொடக்கப் பள்ளியிலும் ஆர். எசு. புரத்தில் உள்ள நகராட்சி உயர்நிலைப் பள்ளியிலும் கல்வி பயின்றுள்ளார். திராவிட முன்னேற்றக் கழகத்தினைச் சார்ந்த இவர், 1967ஆம் ஆண்டு தமிழ்நாடு சட்டமன்றத்திற்கு நடைபெற்ற தேர்தலில் கோயம்புத்தூர் மேற்கு சட்டமன்றத் தொகுதியில் போட்டியிட்டு வெற்றி பெற்று சட்டமன்ற உறுப்பினர் ஆனார்.

## மேற்கோள்கள்

பகுப்பு:1926 பிறப்புகள்
பகுப்பு: திராவிட முன்னேற்றக் கழக அரசியல்வாதிகள்
பகுப்பு:4 ஆவது தமிழ்நாடு சட்டமன்ற உறுப்பினர்கள்
பகுப்பு:கோயம்புத்தூர் மாவட்ட மக்கள்
கக் முள்ளெலி

**கக் குள்ளெலி** அல்லது **மத்திய சீன முள்ளெலி** என்றும் அழைக்கப்படுவது (*மெசுஎக்கினிசு* *கக்கீ*), மத்திய சீனா, மஞ்சூரியாவை பூர்வீகமாகக் கொண்டது. இது வறண்ட புல்வெளிகளின் திறந்த பகுதிகளை விரும்புகிறது.  ஆனால் புதர்கள், காடுகளிலும் காணப்படுகிறது. மழை நாட்களில் பகலில் கூட இது உணவைத் தேடும் என்று அறியப்படுகிறது.

## மேற்கோள்கள்

பகுப்பு:முள்ளெலிகள்
மாவீரர் யாரோ என்றால்

"**மாவீரர் யாரோ என்றால்**" என்ற பாடலானது மாவீரர் நாளில் ஒலிக்கப்படும் பாடலாகும். இப்பாடலை யாழ். ரமணனின் இசையில் ஜெயா சுகுமார் பாடியுள்ளார். இப்பாடல் 1991ம் ஆண்டு விடுதலைப் புலிகளின் நிதர்சன நிறுவனத்தின் எட்டாவது வெளியீடான "*உதயம்*" என்ற ஒலிநாடாவில் இடம்பெற்றது.

## முழுப் பாடல்

பல்லவி
மாவீரர் யாரோ என்றால்
மரணத்தை வென்றுள்ளோர்கள்!
தாய் மானம் வாழ என்றே
தம்மையே தந்துள்ளோர்கள்!
ஊர் வாழ வேண்டும் என்றே
உன்னத ஆர்வம் கொண்டோர்!
ஏராளமான தூய
எண்ணங்கள் தாங்கி நின்றோர்!
சரணம்
மதம் சொல்லி மொழியைச் சொல்லி
மரபுகள் இனங்கள் சொல்லி
வதம் செய்யும் ஆட்சி தன்னை..
உதைத்திட எழுந்த தீரர்
சிதைந்தது மானம் என்றால்
சினந்திடும் வீரவான்கள்..
சுதந்திரம் உயிர் மூச்சென்றே
துணிந்தெழும் ஞானவான்கள்!
தேசிய உரிமை வாழ்வின்
சின்னமாய் மின்னுவோர்கள்
வீசிய இளம் தென்றல்கள்!
விடுதலைத் தளிரில் மீன்கள்
வெற்றிக்கோர் ஊக்கம் நல்கும்
விடுதலை ஆண்பெண் பொன்கள்!
பற்றுக்கோடாகி எங்கள்
பலமாகி நிற்கும் தூண்கள்!


## மேற்கோள்கள்
* 
* 
* 
* 
* 
* 
* 

பகுப்பு:ஈழப் போராட்டப் பாடல்கள்
மாவீரர் புகழ் பாடுவோம்

"**மாவீரர் புகழ் பாடுவோம்**" என்ற பாடலானது மாவீரர் நாளில் ஒலிக்கப்படும் பாடலாகும். இப்பாடலை யாழ். ரமணனின் இசையில் ஜெயா சுகுமார் பாடியுள்ளார். இப்பாடல் 1991ம் ஆண்டு விடுதலைப் புலிகளின் நிதர்சன நிறுவனத்தின் எட்டாவது வெளியீடான "*உதயம்*" என்ற ஒலிநாடாவில் இடம்பெற்றது.

## முழுப் பாடல்

பல்லவி
மாவீரர் புகழ் பாடுவோம்! - ஈழ
மண்ணினை மீட்கவே
கண்ணிமை போல் காத்த
அனுபல்லவி
சாவினுக்கஞ்சாமல் சரித்திரம் படைத்துமே!
ஆவிதனை ஈழ அன்னைக்கு அர்ப்பணித்த..
சரணம்
அஞ்சா நெஞ்சமும் அறநெறி தீரமும்
நெஞ்சார தமிழீழ நிலத்தினைக் காத்திட
துஞ்சாமல் சமரினில் துப்பாக்கி ஏந்திக்காக்க..
மஞ்சாடும் புகழ்பூத்த மண்மீட்க தமிழீழ..
கோட்டையில் புலிக்கொடி காட்டிய தீரம்!
கொக்காவில் தனிலே கொடியரை வதைத்த வீரம்!
நாட்டினைக் காத்திட கஜுவத்தை சங்காரம்!
நாட்டிய வீரப்புலி காட்டிய தமிழீழ..


## மேற்கோள்கள்
* 
* 
* 
* 
* 
* 
* 

பகுப்பு:ஈழப் போராட்டப் பாடல்கள்
மங்கொம்பு - 4

**மங்கொம்பு - 4** *(MO 4 - Bhadra)* எனப்படும் இந்த நெல் வகை, **[[ஐ ஆர் 8 (நெல்)|IR 8]]** மற்றும் **[[பட்டாம்பி - 20|PTB 20]]** ஆகிய நெல் இரகங்களை ஒத்திசைந்த அமைப்பு முறையில் இணைத்து உருவாக்கப்பட்ட, தென்னிந்தியாவில் உள்ள கேரளாவின் ஒரு கலப்பின நெல் வகையாகும். இந்தியாவின் கேரள மாநிலத்தின் ஆலப்புழா மாவட்டத்தில் உள்ள மங்கொம்பு வேளாண் ஆய்வு நிறுவனமான நெல் ஆய்வு நிலையம்,  1978 ஆம் ஆண்டு வெளியிடப்பட்ட இந்நெல் வகையை, **பத்ரா** என்ற பெயரிலும் அழைக்கப்படுகிறது.

## பின்னணி
கேரளத்தின், ஆலப்புழா மாவட்டம், குட்டநாடு பகுதியில் புஞ்சா பருவத்திற்கு ஏற்ற நெல் இரகமாக உள்ள இது, பூச்சிகள் மற்றும் நோய்களுக்கு குறைந்த பாதிப்பும்,  பழுப்பு நிறத் தத்துப்பூச்சியை தாங்கும் தன்மை கொண்டது. நல்ல தானிய தர பண்புகளைக் கொண்ட, அதிக மகசூல் தரும் வகையை உருவாக்குவதற்காக, 1967 - 68 ஆம் ஆண்டில் மங்கொம்பு நெல் ஆராய்ச்சி நிலையம், IR - 8 மற்றும் PTB - 20 ஆகியவை கலப்பினப்படுத்தப்பட்டன. மேலும் இது M-11-57-5-1 என்ற வளர்ப்பு முறையில் மேற்கண்ட கலப்பினத்தின் வழித்தோன்றலாகும். மேலும் மாநிலத்தின் பல்வேறு வெளியீட்டுக் குழுவால் "பத்ரா" (M 04) என்ற பெயரில் 'வகையாக' வெளியிடப்பட்டது.

## மகசூல்
நடுத்தர கால அளவில் அறுவடைக்கு தயாராகும் இந்த நெல் வகை, 120 – 125 (கூடுதல் மகசூலுக்கு  125 – 135) நாட்களில் முதிர்வடைவதாக கூறப்படும் இந்நெல் இரகம், ஒரு எக்டேருக்கு சுமார் 4000 - 4500 கிலோ வரை மகசூல் தருவதாக கூறப்படுகிறது. மேலும் குறுகிய தடித்த, இந்நெல் இரகத்தின்  அரிசி,  சிவப்பு நிறமாகும்.

## சான்றுகள்

பகுப்பு:நெல் வகைகள்
பகுப்பு:கேரளாவின் நெல் வகைகள்
பி. ஜெயராஜ்

**பி. ஜெயராஜ்** (*Venkatachalam*) என்பவர் இந்திய அரசியல்வாதியும் தமிழ்நாடு சட்டமன்ற மேனாள் உறுப்பினரும் ஆவார். இவர் திருவாரூர் மாவட்டம் கொல்லுமாங்குடி பகுதியினைச் சேர்ந்தவர். பேரளம் வாரிய உயர்நிலைப் பள்ளியில் கல்வி பயின்றுள்ளார். இந்திய தேசிய காங்கிரசு கட்சியினைச் சார்ந்த இவர், 1967ஆம் ஆண்டு தமிழ்நாடு சட்டமன்றத்திற்கு நடைபெற்ற தேர்தலில் நன்னிலம் சட்டமன்றத் தொகுதியில் போட்டியிட்டு வெற்றி பெற்று சட்டமன்ற உறுப்பினர் ஆனார். முன்னதாக இவர் 1962ஆம் ஆண்டு குடவாசல் சட்டமன்றத் தொகுதியில் போட்டியிட்டு முதல் முறையாகச் சட்டமன்ற உறுப்பினர் ஆனார்.

## தேர்தல் செயல்பாடு
### 1962

### 1967

## மேற்கோள்கள்

பகுப்பு:1924 பிறப்புகள்
பகுப்பு:4 ஆவது தமிழ்நாடு சட்டமன்ற உறுப்பினர்கள்
பகுப்பு:3 ஆவது தமிழ்நாடு சட்டமன்ற உறுப்பினர்கள்
பகுப்பு:2 ஆவது தமிழ்நாடு சட்டமன்ற உறுப்பினர்கள்
சர்கோதா கோட்டம்

**சர்கோதா கோட்டம்** (*Sargodha Division*), பாகிஸ்தான் நாட்டின் வடமேற்கில் அமைந்த பஞ்சாப் (பாகிஸ்தான்)|பஞ்சாப் மாகாணத்தின் 11 கோட்டங்களில் ஒன்றாகும். இதன் நிர்வாகத் தலைமையிடம் சர்கோதா நகரம் ஆகும். சார்கோதா நகரமானது, பஞ்சாப் மாகாணத் தலைநகரான லாகூருக்கு வடமேற்கே 188 கிலோமீட்டர் தொலைவிலும், நாட்டின் தலைநகரான இசுலாமாபாத்துக்கு தெற்கே 239 கிலோமீட்டர் தொலைவிலும் உள்ளது. இக்கோட்டத்தில்  2 மாவட்டங்களும்,  11 வருவாய் வட்டங்களும் உள்ளது. இக்கோட்ட நிர்வாகி பாகிஸ்தான் அரசின் ஆணையாளர் ஆவார். 

2023ஆம் ஆண்டில் இக்கோட்டத்தில் இருந்த  மியான்வாலி மாவட்டம் மற்றும் பாக்கர் மாவட்டங்களை புதிதாக நிறுவப்பட்ட மியான்வாலி கோட்டத்தில் இணைக்கப்பட்டது.
## கோட்ட எல்லைகள்

சர்கோதா கோட்டத்தின் வடக்கில் இராவல்பிண்டி கோட்டம், வடகிழக்கில் குஜராத் கோட்டம், தென்கிழக்கில் பைசலாபாத் கோட்டம் மற்றும் மேற்கில் மியான்வாலி கோட்டம் எல்லைகளாக உள்ளது. 
## மக்கள் தொகை பரம்பல்
2023 பாக்கித்தான் மக்கள் தொகை கணக்கெடுப்பின்படி, இக்கோட்டத்தின் மக்கள் தொகை 9,591,275 ஆகும்.சராசரி எழுத்தறிவு  63.19% ஆகும். 
## மாவட்டங்கள்

2023ஆம் ஆண்டில்  மியான்வாலி மாவட்டம் மற்றும் பாக்கர் மாவட்டம் புதிதாக நிறுவப்பட்ட மியான்வாலி கோட்டத்தில் இணைக்கப்பட்டது.

## வருவாய் வட்டங்கள்

## அரசியல்
இக்கோட்டமானது பஞ்சாப் மாகாணச் சட்டமன்றத்திற்கு 14 தொகுதிகளையும், பாகிஸ்தான் நாடாளுமன்றத்திற்கு 7 தொகுதிகளையும் கொண்டுள்ளது.

## இதனையும் காண்க
*பஞ்சாப் (பாகிஸ்தான்) மாகாணத்தின் கோட்டங்கள்
*பஞ்சாப் (பாகிஸ்தான்) மாகாணத்தின் மாவட்டங்கள்
* கைபர் பக்துன்வா மாகாணத்தின் கோட்டங்கள்
* சிந்து மாகாணத்தின் கோட்டங்கள்
* பலூசிஸ்தான் (பாகிஸ்தான்) மாகாணத்தின் கோட்டங்கள்
## மேற்கோள்கள்

பகுப்பு:பஞ்சாப் (பாகிஸ்தான்) மாகாணத்தின் கோட்டங்கள்
பகுப்பு:பாகிஸ்தானின் கோட்டங்கள்
பகுப்பு:பஞ்சாப் (பாகிஸ்தான்)
 பகுப்பு:பாக்கித்தான்
மியான்வாலி கோட்டம்

**மியான்வாலி கோட்டம்** (*Mianwali Division*), பாகிஸ்தான் நாட்டின் பஞ்சாப் மாகாணத்தின் 11 கோட்டங்களில் ஒன்றாகும். இக்கோட்டம் சர்கோதா கோட்டம் மற்றும் இராவல்பிண்டி கோட்டங்களில் இருந்த மியான்வாலி மாவட்டம், பாக்கர் மாவட்டம் மற்றும் தலகாங் மாவட்டங்களைக் கொண்டு 14 சனவரி 2023ஆம் அன்று நிறுவப்பட்டது. இதன் நிர்வாகத் தலைமையிடம் மியான்வாலி நகரம் ஆகும். மியான்வாலி நகரமானது லாகூருக்கு தென்கிழக்கே 320 கிலோமீட்டர் தொலைவிலும், நாட்டின் தலைநகரான இசுலாமாபாத்துக்கு தென்மேற்கே 224 கிலோமீட்டர் தொலைவிலும் உள்ளது.
## கோட்ட எல்லைகள்

மியான்வாலி கோட்டத்தின் வடக்கில் இராவல்பிண்டி கோட்டம், வடகிழக்கில் சர்கோதா கோட்டம், தென்கிழக்கில் பைசலாபாத் கோட்டம், தெற்கில் தேரா காசி கான் கோட்டம் மற்றும் மேற்கில் கைபர் பக்துன்வா மாகாணம் எல்லைகளாக உள்ளது.

## மாவட்டங்கள்

## வருவாய் வட்டங்கள்

## அரசியல்
இக்கோட்டமானது பஞ்சாப் மாகாணச் சட்டமன்றத்திற்கு 11 தொகுதிகளையும், பாகிஸ்தான் நாடாளுமன்றத்திற்கு 5 தொகுதிகளையும் கொண்டுள்ளது.

## இதனையும் காண்க
*பஞ்சாப் (பாகிஸ்தான்) மாகாணத்தின் கோட்டங்கள்
*பஞ்சாப் (பாகிஸ்தான்) மாகாணத்தின் மாவட்டங்கள்
* கைபர் பக்துன்வா மாகாணத்தின் கோட்டங்கள்
* சிந்து மாகாணத்தின் கோட்டங்கள்
* பலூசிஸ்தான் (பாகிஸ்தான்) மாகாணத்தின் கோட்டங்கள்
## மேற்கோள்கள்

பகுப்பு:பஞ்சாப் (பாகிஸ்தான்) மாகாணத்தின் கோட்டங்கள்
பகுப்பு:பாகிஸ்தானின் கோட்டங்கள்
பகுப்பு:பஞ்சாப் (பாகிஸ்தான்)
 பகுப்பு:பாக்கித்தான்
பூவிழி தீசுமந்தாடட்டும்

"**பூவிழி தீசுமந்தாடட்டும்**" என்ற பாடலானது 1993ம் ஆண்டு காலப்பகுதியில் விடுதலைப் புலிகளின் கலைபண்பாட்டுக் கழகத்தால் வெளிவந்த பிரச்சாரப் பாடலாகும். புதுவை இரத்தினதுரை எழுதிய இப்பாடலை இசைவாணர் கண்ணனின் இசையில் இரா செங்கதிர் பாடியுள்ளார். இப்பாடல் விடுதலைப் புலிகளின் படை நடைப்பாடலாக அமைந்துள்ளது.

## முழுப் பாடல்

பூவிழி தீசுமந்தாடட்டும் - இங்கு
பூகம்பம் ஆரம்பம் ஆகட்டும்
விலங்குக ளோடிங்கு கலங்குவதோ? - தமிழ்
வீரத்தின் விளைநிலம் உறங்குவதோ?
::எழுகவே! தமிழரே! எழுகவே!
::புலிகளின் அணியிலே வருகவே!
அன்னைதந்தை வாழ்ந்ததிந்த நாடு - அவர்
அப்புஆச்சி கூடவாழ்ந்த வீடு
அன்புத்தங்கை கோலம் போட்ட முற்றம் - இதை
ஆளவேண்டு மென்பதென்ன குற்றம்.
::எழுகவே! தமிழரே! எழுகவே!
::புலிகளின் அணியிலே வருகவே!
சோற்றுக்காக வாழ்வதிங்கு கேடு - இனிச்
சுதந்திரத்தைத் தேடிநின்று பாடு.
ஆற்றுவெள்ளம் போலெழுந்து ஓடு - களம்
ஆடிவெற்றி கண்ட பின்னர் ஆடு.
::எழுகவே! தமிழரே! எழுகவே!
::புலிகளின் அணியிலே வருகவே!
உலகம்போற்றும் தலைவனுண்டு வருகவே - எங்கள்
உரிமைமீட்க உங்கள்பங்கைத் தருகவே
விலகியோடல் வீரமல்ல அறிகவே - உங்கள்
வீரமெதிரி காணவேண்டும் எழுகவே.
::எழுகவே! தமிழரே! எழுகவே!
::புலிகளின் அணியிலே வருகவே!


## மேற்கோள்கள்
* 

பகுப்பு:ஈழப் போராட்டப் பாடல்கள்
மாமரத்தின் மேலே கூவிடும் சின்னப் பூங்குயிலே

"**மாமரத்தின் மேலே கூவிடும் சின்னப் பூங்குயிலே**" என்ற பாடலானது ஜெயசிக்குறு வெற்றிச்சமரின் போது வெளிவந்த போரிலக்கியப் பாடலாகும். புதுவை இரத்தினதுரை எழுதிய இப்பாடலை தமிழீழ இசைக்குழுவின் இசையில் பிறின்சி ரஞ்சித்குமார் மற்றும் தனுராஜ் ஆகியோர் இணைந்து பாடியுள்ளனர். இப்பாடலானது "*ஜெயசிக்குறு பாடல்கள்*" என்னும் பாடல் தொகுப்பில் இடம்பெற்றது. அக்காலகட்டத்தில் இப்பாடல் புலிகளின்குரல் வானொலியில் அடிக்கடி போடப்பட்டது குறிப்பிடத்தக்கது.

## முழுப் பாடல்

பல்லவி
மாமரத்தின் மேலே கூவிடும் சின்னப்
பூங்குயிலே ராகங்கள் பாடு - எங்கள்
மாங்குளத்தின் மேலே போகின்றபோது
மேகங்களே தாளங்கள் போடு
:: நட்சத்திரங்களை எட்டித் தொடு - இது
:: நாச்சியார் பூமியடி - ஜெய
:: சிக்குறுக்கு மேலிடி போட்டவளே - நீ
:: கொற்றவைத் தேவியடி
அனுபல்லவி
பாலை வெளியினில் காலை மலரெனப்
பூத்தவளே - தமிழ்
ஈழ நிலத்தினில் வீர உணர்வினைக்
கேட்டவளே
சரணம்
காலவடிவிற்கு ஆடைகட்டி - எங்கள்
கண்ணுக்குள் ஆடிடும் கோடைமழை
நீளவிழிகளில் தீயெழ தீயெழ
நின்று பகைவெல்லும் வீரத்திரை
::சிங்கப்படை பொடியானது - ஜெய
::சிக்குறு சிக்குண்டு போனது
மூளும் நெருப்பென நீயெழுந்து - பகை
முன்னெழுந்தாடியே நின்றவளே
காலின் விலங்குகள் தூள்படத் தூள்பட 
கண்டியின் வீதியில் வென்றவளே
::சிங்கப்படை பொடியானது - ஜெய
::சிக்குறு சிக்குண்டு போனது

பகுப்பு:ஈழப் போராட்டப் பாடல்கள்
தவசிக்குறிச்சி

**தவசிக்குறிச்சி** என்ற புறநகர்ப் பகுதியானது, இந்தியாவில் தமிழ்நாடு மாநிலத்தின் இராமநாதபுரம் மாவட்டத்தின் கமுதி வட்டத்திலுள்ளது.
## அமைவிடம்
தவசிக்குறிச்சி, கடல் மட்டத்திலிருந்து சுமார் 53.54 மீ. உயரத்தில், () என்ற புவியியல் ஆள்கூறுகள் கொண்டு அமைந்துள்ளது.

## விவரங்கள்
** 2011 இந்திய மக்கள் தொகைக் கணக்கெடுப்பு அடிப்படையில், தவசிக்குறிச்சி ஊரின் மொத்த மக்கள்தொகை 2,988 பேர். இதில் 1,659 பேர் ஆண்களும், 1,329 பேர் பெண்களும் ஆவர்.

** தவசிக்குறிச்சி ஊரின் அஞ்சல் குறியீட்டு எண் 623604 ஆகும்.

** தவசிக்குறிச்சி பகுதியானது, முதுகுளத்தூர் சட்டமன்றத் தொகுதி வரம்புக்கு உட்பட்டதாகும். மேலும் இப்பகுதி, இராமநாதபுரம் மக்களவைத் தொகுதி சார்ந்தது.
## மேற்கோள்கள்

பகுப்பு:இராமநாதபுரம் மாவட்டத்திலுள்ள ஊர்களும் நகரங்களும்
ஆ. கு. மூர்த்தி

**ஆ. கு. மூர்த்தி** (*Venkatachalam*) என்பவர் இந்திய அரசியல்வாதியும் தமிழ்நாடு சட்டமன்ற மேனாள் உறுப்பினரும் ஆவார். இவர் அரியலூர் மாவட்டம் ஜெயங்கொண்டம் பகுதியினைச் சேர்ந்தவர். ஜெயங்கொண்ட சோழபுரத்தில் உயர்நிலைப் பள்ளியில் கல்வி பயின்றுள்ளார். திராவிட முன்னேற்றக் கழகத்தினைச் சார்ந்த இவர், 1967ஆம் ஆண்டு தமிழ்நாடு சட்டமன்றத்திற்கு நடைபெற்ற தேர்தலில் ஜெயங்கொண்டம் சட்டமன்றத் தொகுதியில் போட்டியிட்டு வெற்றி பெற்று சட்டமன்ற உறுப்பினர் ஆனார்.

## தேர்தல் செயல்பாடு
### 1967

## மேற்கோள்கள்

பகுப்பு:1941 பிறப்புகள்
பகுப்பு: திராவிட முன்னேற்றக் கழக அரசியல்வாதிகள்
பகுப்பு:4 ஆவது தமிழ்நாடு சட்டமன்ற உறுப்பினர்கள்